มีประจำเดือนครั้งล่าสุดวันที่ 27 ก.ย. เป็นระยะเวลาประมาณ 5-6 วัน และได้มีเพศสัมพันธ์แบบหลั่งนอก ไม่ได้ป้องกันในวันที่ 5 ต.ค. (ไม่ได้ทานยาคุมฉุกเฉิน) หลังจากนั้นมา ก็มีตกขาวเหนียวๆใสๆมาเรื่อยๆ ไม่มีกลิ่นเหม็น แต่มีปริมาณมากทุกวัน จนมาถึงช่วงนี้ตกขาวมีลักษณะเหลวสีขาว เหมือนแป้งน้ำ ไม่มีกลิ่นเหม็น อยากทราบว่าสุ่มเสี่ยงจะท้องไหมคะ แต่ประจำเดือนรอบถัดไปน่าจะมาในอีก 2 วันนี้แล้ว (ตอนนี้ไม่มีอาการผิดปกติใดใด ไม่คัดเต้านม ไม่เจ็บ ไม่ปวดท้อง ไม่คลื่นไส้ เวียนหัว)
สวัสดีค่ะ PK,หากประจำเดือนมาวันที่ 27 ก.ย. แล้วได้มีเพศสัมพันธ์วันที่ 5 ต.ค. ถือว่าเลยระยะปลอดภัยไปแล้ว โอกาสที่จะตั้งครรภ์นั้นมีได้ โดยหากได้ใช้วิธีการหลั่งนอก ก็จะมีโอกาสตั้งครรภ์ได้ประมาณ 4%-22%หากในตอนนี้ ยังไม่ถึงกำหนดวันที่ประจำเดือนควรจะมา ก็ควรรอประจำเดือนไปก่อนค่ะ ส่วนอาการตกขาวนั้น หากมีแค่ปริมาณที่มากขึ้น แต่ไม่มีกลิ่นเหม็น ไม่มีแสบหรือคันช่องคลอด ไม่มีปวดท้องน้อยร่วม ก็ถือเป็นตกขาวที่ปกติดี สำหรับการที่มีปริมาณมากนั้น อาจเกิดจากการเปลี่ยนแปลงของระดับฮอร์โมนในร่างกาย แต่ไม่น่าเกิดจากการตั้งครรภ์ เพราะอาการตกขาว ซึ่งสามารถพบได้ในขณะตั้งครรภ์นั้น จะปรากฏหลังอาการขาดประจำเดือนไปแล้วค่ะ